Biblia Para sa mga Bata Ilinalahad Ang Magsasaka at ang Binhi
Sinulat ni: Edward Hughes Ilinarawan ni: M. Maillot at Lazarus Ibinagay ni: E. Frischbutter at Sarah S. Isinalin ni: Christine Cornejo Alastair Paterson Yinari ng: Bible for Children BFC PO Box 3 Winnipeg, MB R3C 2G1 Canada ©2022 Bible for Children, Inc. Lisensya: May karapatan kayong magkopya o mag-imprenta ng kuwento, kung hindi ninyo ipagbibili.
Isang araw, si Hesus ay nasa tabi ng lawa. Madaming tao ang lumapit sa Kanya. Ano kaya ang gagawin ni Hesus?
Nakita ni Hesus ang isang bangka, kaya Siya ay umakyat at umupo dito. Ngayon ay maari na Siyang makita at marinig ng lahat ng tao.
Nagsimulang magkwento ng mga talinghaga si Hesus- kwento ng mga karaniwang bagay na tungkol sa Diyos.
"Ang isang magsasaka ay nagkalat ng binhi sa kanyang bukid." Ang kwento ni Hesus ay tulad ng isang larawan na may mga salita sa halip na mga guhit.
Nalalarawan ng mga tao ang magsasaka na nag-aani. Nakakita na sila ng ganito ng maraming beses.
Ang ilan sa mga binhi ay nalaglag sa tabi ng daan. Woosh! Mabilis na tinuka ng mga ibon ang mga binhi.
May mga binhi namang nalaglag sa mabatong lupa. Sumibol agad ang mga binhi, ngunit natuyo agad ang mga ito ng mabilad sa matinding init ng araw. Ito ay dahil manipis ang lupa roon.
May mga binhi namang nalaglag sa may matitinik na halaman. Hindi sumibol ang mga binhi dahil naharangan ng mga tinik ang kinakailangang sikat ng araw at tubig ng ulan.
Ang natirang mga binhi ay nahulog sa mabuting lupa. Makalipas ang panahon, sila ay namunga at nagdala ng maraming ani. Ang magsasaka ay naging masaya.
Sa katapusan ng kuwento, ang mga alagad ay lumapit kay Jesus. "Bakit ka nagtuturo sa pamamagitan ng mga talinghaga?" tinanong nila.
Sinabi ni Jesus na sa pamamagitan ng talinghaga, mauunawaan ng tao ang tungkol sa Diyos kung sila ay nagmamahal sa Diyos. Ang mga taong hindi nagmamahal sa Diyos ay hindi mauunawaan ang mga talinghaga.
Ipinaliwanag ni Hesus ang talinghaga. Ang binhi ay ang Salita ng Diyos. Ang binhi sa tabi ng daan ay katulad ng taong narinig ang Salita ng Diyos ngunit hindi niya ito nauunawaan. Inaalis ng kaaway ang mensaheng kanyang napakinggan.
Ang ilang tao naman ay mabilis tumanggap sa Salita ng Diyos. Sila ay tulad ng mga binhi sa mabatong lupa. Ngunit sa sandaling may dumating na pagsubok dahil sa pagmamahal nila sa Diyos, sila ay tatalikod sa pananampalataya.
Ang mga taong ito na nagsimula ng may kaligayahan sa pagsunod kay Hesus ay lulubay sa pagsunod sa Salita ng Diyos. Hindi nila nais ang kabayaran sa pagsunod sa Kanya. Nakakalungkot na mas gusto pa nilang bigyang- lugod ang kanilang mga kaibigan kaysa sa Diyos.
Ang mga tinik sa talinghaga ay tulad ng makamundong alalahanin at pag-ibig sa salapi na pumupuno sa buhay ng ibang tao. Sila ay balisa sa pagkakaroon ng maraming kayamanan, kaya't nakakalimot sa Diyos.
Ngunit ang binhi na nahulog sa mabuting lupa at nagbigay ng isang magandang ani ay ang mga taong dumirinig at umuunawang mabuti sa Salita ng Diyos. Ito ang mga taong nagkakaroon ng bagong buhay at naglilingkod at gumagalang sa Diyos.
Hindi nais umalis ng mga tao. Maraming may nais na sundin at paglingkuran ang Diyos. Ang mga talinghaga ni Hesus ay nakatulong sa mga tao upang maunawaan ang pagsunod sa Diyos.
Ang Magsasaka at ang Binhi isang kuwentong nanggagaling sa Salita ng Diyos, ang Bibliya, makikita sa Mateo 13 "Ang bukas ng iyong mga Salita ay nagbibigay ng liwanag." Mga Awit 119:130
43 Ang Wakas 60
Ang kuwentong ito sa Bibliya ay nagsasabi sa atin tungkul sa kahanga- hangang Diyos na naglikha sa atin at ibig Niyang aalamin natin Siya. Alam ng Panginoon na tayo'y gumagawa ng masamang bagay, na tinatawag na kasalanan. Ang parusa ng kasalanan ay kamatayan, ngunit mahal na mahal tayo Niya na ipinadala Niya ang Kanyang Anak na si Hesus upang maipako at mamatay sa Krus bilang parusa ng ating mga kasalanan. Nabuhay si Hesus muli at pumunta sa langit! Kung kayo ay maniniwala kay Hesus at humingi ng kapatawaran ng inyong mga kasalanan, gagawin Niya iyon! Siya ay maninirahan sa inyong puso ngayon at kayo ay maninirahan na kasama Niya sa kanyang tahanan na walang hanggang. Kung ibig mong iwasan ang iyong kasalanan, sabihin ito sa Panginoon: Mahal na Panginoon, ako po'y naniniwalang si Hesus ay namatay para sa akin at nabuhay muli. Maaari po bang pumasok Kayo sa aking buhay at patawarin po Ninyo ako sa aking mga kasalanan, upang ako'y magkaroon ng bagong buhay ngayon, at sa darating na araw ako'y kasama Ninyo sa Inyong piling na walang katapusan. Tulungan po Ninyo ako habang ako'y naninirahan sa mundo bilang Inyong anak. AMEN Basahin ang Bibliya at manalangin sa Panginoon araw-araw. Juan 3:16